CELEX: 32011R1190
Language: lv
Date: 2011-11-18 00:00:00
Title: Komisijas Īstenošanas regula (ES) Nr. 1190/2011 ( 2011. gada 18. novembris ), ar ko groza Regulu (EK) Nr. 1730/2006 un Regulu (EK) Nr. 1138/2007 attiecībā uz benzoskābes ( VevoVitall ) kā dzīvnieku barības piedevas izmantošanas atļaujas turētāja nosaukumu Dokuments attiecas uz EEZ

19.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 302/28
            
         KOMISIJAS ĪSTENOŠANAS REGULA (ES) Nr. 1190/2011
   (2011. gada 18. novembris),
   ar ko groza Regulu (EK) Nr. 1730/2006 un Regulu (EK) Nr. 1138/2007 attiecībā uz benzoskābes (VevoVitall) kā dzīvnieku barības piedevas izmantošanas atļaujas turētāja nosaukumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
   tā kā:
   
               (1)
            
            
               Saskaņā ar Regulas (EK) Nr. 1831/2003 13. panta 3. punktu uzņēmums Emerald Kalama Chemical BV ir iesniedzis pieteikumus, kuros ierosina mainīt atļaujas turētāja nosaukumu attiecībā uz Komisijas 2006. gada 23. novembra Regulu (EK) Nr. 1730/2006 par benzoskābes (VevoVitall) kā dzīvnieku barības piedevas izmantošanas atļauju (2) un Komisijas 2007. gada 1. oktobra Regulu (EK) Nr. 1138/2007 par atļauju jaunā veidā izmantot benzoskābi (VevoVitall) kā dzīvnieku barības piedevu (3).
            
         
               (2)
            
            
               Pieteikuma iesniedzējs apgalvo, ka DSM īpašie produkti no 2011. gada 26. maija ir pārveidots par Emerald Kalama Chemical BV, un tagad Emerald Kalama Chemical BV pieder šīs piedevas tirdzniecības tiesības. Pieteikuma iesniedzējs ir iesniedzis dokumentus, kas apstiprina šos apgalvojumus.
            
         
               (3)
            
            
               Atļaujas nosacījumu maiņas projekts ir tikai administratīvs un neparedz attiecīgās piedevas jaunu novērtējumu. Par pieteikumu informēja Eiropas Pārtikas nekaitīguma iestādi.
            
         
               (4)
            
            
               Lai pieteikuma iesniedzējs varētu izmantot tirdzniecības tiesības ar nosaukumu Emerald Kalama Chemical BV, jāmaina atļauju nosacījumi.
            
         
               (5)
            
            
               Tāpēc attiecīgi būtu jāgroza Regula (EK) Nr. 1730/2006 un Regula (EK) Nr. 1138/2007.
            
         
               (6)
            
            
               Grozījumi atļaujas nosacījumos nav saistīti ar drošību, tādēļ ir lietderīgi paredzēt pārejas periodu, kura laikā varētu izlietot pašreizējos krājumus.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1730/2006 pielikuma 2. ailē vārdus “DSM īpašie produkti” aizstāj ar “Emerald Kalama Chemical BV”.
   2. pants
   Regulas (EK) Nr. 1138/2007 pielikuma 2. ailē vārdus “DSM īpašie produkti” aizstāj ar “Emerald Kalama Chemical BV”.
   3. pants
   Pašreizējos krājumus, kuri atbilst noteikumiem, ko piemēroja pirms šīs regulas stāšanās spēkā datuma, var turpināt laist tirgū un izmantot līdz 2012. gada 9. jūnijam.
   4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 18. novembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 325, 24.12.2006., 9. lpp.
   
      (3)  OV L 256, 2.10.2007., 8. lpp.